钦定古今图书集成/理学汇编/文学典/第258卷 > 刘勰文心雕龙 > 《离合诗赠江藻》陈沈炯
## 钦定古今图书集成/理学汇编/文学典/第258卷 > 刘勰文心雕龙 > 《离合诗赠江藻》陈沈炯

开门枕芳野，井上发红桃。林中藤茑秀，木末风云高。
屋室何寥廓，至士隐蓬蒿。故知人外赏，文酒易陶陶。
友朋足谐晤，又此盛《诗》《骚》。朗月同携手，良景共含毫。
栾巴有妙术，言是神仙曹。百年肆偃仰，一理讵相劳。
〈闲居有乐〉